open-index/open-wikipedia-markdown huggingface dataset:
Rudolphus van Oppenraay

**Rudolphus Martinus Vincentius van Oppenraay** (Bemmelae in Geldria die 17 Octobris 1856 natus; Hagae die 2 Ianuarii 1936 mortuus) fuit Iesuita, paedagogus, et philologus Nederlandicus, poeta Latinus.

In Societate Iesu anno 1873 cooptatus, sacerdos anno 1886 creatus est. In Academia Lugduno-Batava gradu doctorali ornatus est; in schola Katwijk urbis Hollandiae Australis docebat annis a 1893 ad 1899 et a 1907 ad 1914; rector collegii Amstelodamensi annis a 1899 ad 1907; philologiae Graecae studebat. Anno 1915 Romam praeposito generali Iesuitarum venit, et Vladimiro Ledóchowski electo assistens eius factus est; hoc munere Romae usque ad annum 1934 fungebatur.

*Amor*, eius carmen elegiacum, scriptum in laude sancti Damiani Molocaiensis leprosorum missionarii, in Certamine Hoeufftiano laude ornatum est.

## Opera
*1882	Wis- en werktuigkunde in de natuur. Studiën XV. p. 395-418.
*1889	(recensio) W. Jaspar. Grieksche spraakkunst. Studiën XXXIII, p. 283-288.
*1890	Amor, carmen elegiacum. Met goud bekroonde Hoeufft-prijsvraag.
*1893	Libri de republica Atheniensium c.c. I-IV Lugduni Batavorum, G.F. Theonville (115 blz. 8o).
*1895	(recensio) M. Annaei Lucani Pharsalia cum Commentarijs edidit C.M. Francken. Mus. 174-176.
*1895	(recensio) Anthologiae Latinae Supplementa. Vol. I. Damasi Epigrammata. Mus. 300.
*1898	Ontwikkeling of dressuur. Hand. 1e Ned. Philologencongres. Stud. LI. 403-415.
*1901	Art. 370 bis van het wetboek van strafrecht. Tijdschr. v. Strafrecht XIV 241-245.
*1901	Het levensrecht der ongeboren vrucht. Strijdschr. v. Prof. H. Treub, Dr. R. van Oppenraay en Prof. Dr. Th. Vlaming 11-16.
*1901	ΤΥΠΑΝΝΙΚΑ Sertum Nabericum 295-302.
*1906	(recensio) Jacob Sitzler. Ein aesthetischer Kommentar zu Homer's Odyssee. Mus. 124-126.
*1906	Schaepman's blijgeestigheid. Mgr. Dr. H.J.A.M. Schaepman herdacht in de hoofdstad, 63-68.
*1918	Het godsdienstig leven; onderrichtingen, raadgevingen en gebeden, omgewerkt n.h. Duitsch van Tilman Pesch S.J. 7-11 duizendtal. Bussum. Paul Brandt.
*1919	Grieksche spraakkunst; 6e druk. Lugduni BatavorumJ.W. van Leeuwen.
*1919	Apologie van het Christendom. 4e druk. Nijmegen L.C.G. Malmberg (430 blz. 8o).

## Notae
## Nexus externi 
* J.A.J. Barge de Rudolpho van Oppenraay in *Nieuw Nederlandsch Biografisch Woordenboek* 
* Rudolphus van Oppenraay in *Katholieke Encyclopaedie* 
* Rudolphus van Oppenraay in *Biografisch Portaal van Nederland* 
* Rudolphus van Oppenraay in VIAF
* Theodorici Sacré *Ab oblvione vindicetur ... Rudolphus van Oppenraay*, in: Melissa, 29, 1989 (ubi et *Amoris* carminis editio nova)

 
Categoria:Alumni Academiae Lugduno-Batavae
Categoria:Auctores Latini recentiores
Categoria:Certamen Hoeufftianum
Categoria:Iesuitae
Categoria:Poetae Latini Nederlandiae
Categoria:Philologi Nederlandiae
FC Nassaji Mazandaran

**Nassaji Mazandaran Futbol Club** (Persice: باشگاه فوتبال نساجی مازندران ,"peɾsˈpoliːs") est Iranica ludorum athleticorum societas, quae in Persian Gulf League ludit.

## Victoriae 
; Hazfi Cup (1): 
:: 2021–22 

Fasciculus:Nassaji FC celebration of climb 06.jpg
Fasciculus:F.C. Nassaji Mazandaran - 2022 Hazfi Cup Final.jpg
Fasciculus:2021–22 Hazfi Cup Final 1.jpg

## Notae 
## Nexus externi 
* nassaji FC

Categoria:Constituta 1959
Categoria:Societates pediludii
Ferdinandus Maria Brignoli

**Ferdinandus** (Italice *Fernando*) **Maria Brignoli**, anno 1901 natus et anno 1970 mortuus, fuit philologus et politicus Italiae, poeta Italicus et Latinus.

Universitatis Romae alumnus, de Vergilio et Ennio tractabat. Ennii *Annales* Italice vertit. Annis tricesimis saeculi vicesimi in collegio opificum munere fungebatur; anno 1939 etiam in parlamentum Italiae electus est; tunc et *Lictorium* poema Benito Mussolini favens composuit. Annis quinquagesimis et sexagesimis carminibus Latinis innotuit; tunc poemata eius quater et decies in Certamine Hoeufftiano laude ornata sunt. Etiam versus Italicos edebat.

## Opera selecta
*	1938. Lictorium carmen. Romae: In Aedibus P. Maglione succ. H. Loescher / Typis A. Ambrosini. – *textus hic reperiri potest.*
* 1928. ‘Sulla composizione dell’Eneide: dissertazione di laurea’. Rome: Facoltà di Lettere della Regia Università di Roma. Typescript, preserved in the Biblioteca universitaria Alessandrina, Romae (F.LET TESI.1928 15).
* 1937. Gli annali d’Ennio; illustrati, tradotti e ricostruiti Fernando Maria Brignoli. Romae: Ausonia.
* [1937]. Quaestiones ennianae. Romae: P. Maglione.
* 1942. Ombra: poema d’amore. [Mediolani]: Istituto editoriale cisalpino.

## Bibliographia
* *Slovník latinských spisovatelů* ("index scriptorum Latinorum*), 1984, p. 150 

## Nexus externi 
* Brignoli vita in situ *Fascist Latin texts* (Universitas Osloensis; ibi et *Lictorium* carmen invenias)
* Brignoli in *WorldCat''
* Brignoli in VIAF

Categoria:Auctores Latini recentiores
Categoria:Auctores Italiani
Categoria:Poetae Latini Italiae
Categoria:Poetae Italiae
Categoria:Certamen Hoeufftianum
Categoria:Alumni Studii Urbis
Adhemar d'Alès

**Adhemar** (Francogallice *Adhémar*) '''d'Alès'*, 2 Decembris anno 1861 Aureliani natus et 24 Februarii 1938 Lutetiae mortuus, fuit Iesuita, theologus et patrologus Francogallicus et poeta Latinus. 

In Societate Iesu ab anno 1880, sacerdos ab anno 1896. Theologiam Lutetiae docebat. Libros de Tertulliano, Cypriano, Hippolyto Romano, Novatiano aliisque composuit; editor principalis *Lexici apologetici fidei catholicae* (*Dictionnaire apologétique de la foi catholique'') multos annos erat. Carmina Latina Adhemaris d'Alès quattuor in Certamine Hoeufftiano laudata sunt.

## Nexus externi 
* De Adhemare d'Alès in *Babelio*
* Opera Adhemaris d'Alès in Bibliotheca Nationalis Francica

Categoria:Auctores Latini recentiores
Categoria:Poetae Latini Franciae
Categoria:Theologi Franciae
Categoria:Certamen Hoeufftianum
Categoria:Iesuitae
Categoria:Lexicographi
Oratorium Sancti Cerenici

**Oratorium Sancti Cerenici**, sancto Cerenico;  dicatus, est parva ecclesia iuxta Salica in Meduana praefectura adiacens. Aedicula saeculum VII condita est a sancto Cerenico, annoque 1933 aedificata parva ecclesia adiacens.

Nomen oratorii dicatus S. Cénere (vel Cerenico), monachus Benedictinus Spoleti VII saeculo natus; missus a papa Martino I ad praedicandum in Gallia Merovingiana cum fratre suo Serenides, et cum eo venit in dioecese Cenomanensis.

Spelunca fuit heremitagium monachorum. Oratorio aduiacente, chilometrum ab oppido locatum, anno 1849 parva ecclesia aedificata est. 

## Gallery 

File:Saint Cenere little fountain.jpg|Fons aquae in oratorio sita
File:Saint Céneré.JPG|Fons aquae in oratorio sita

## Nota 
## Nexus externus 
Categoria:Ecclesiae Franciae
Categoria:Meduana (praefectura Franciae)
Alexander Zappata

**Alexander** (Italice *Alessandro*) **Zappata**, die 16 Decembris anno 1860 Comacli natus et die 1 Februarii 1929 Anconae mortuus, fuit paedagogus et interpres Italicus, poeta Latinus.

Universitatis Bononiensis alumnus,  in ludis litterarum variis linguas classicas docebat. *Aeneidos* librum secundum et Catullum ad usum scholarum edidit. Carmina eius undeviginti in certamine Hoeufftiano laude ornata sunt, quorum notissimum est *Mater Iesu et mater Iudae*.

## Bibliographia
* Il secondo libro della Eneide, commentato ad uso delle scuole da Alessandro Zappata, Mediolani, Romae: Enrico Trevisini Editore, 1889
* De C. Valerii Catulli vita et carminibus, Urbini: Ex Off. Rocchettiana, 1890 (ed.)
*G. Garavani, *I carmi latini di Alessandro Zappata*, Bononiae, Cappelli, 1935.
* E. Cesareo, *Il poemetto latino "Altrix Vergili Nympha" di A. Zappata*, Bononiae, Cappelli, 1935.
*G.B. Pighi, *I poemi latini inediti di Alessandro Zappata*, Bononiae, Cappelli, 1935.
*F. Carli, *Il cuore e la poesia di Alessandro Zappata. Commemorazione tenuta in Comacchio, inaugurandosi una lapide nel comune*, Fabriano, Gentile, 1935.
*Patrizia Paradisi. *Alessandro Zappata e la poesia neolatina fra Otto e Novecento*, in: A. Berselli (ed., Storia di Comacchio nell'età contemporanea, 2, Ferrariae, Este, 2005, pp. 43–82.
*Antonello Nave, *“Stagna lacusque”. Comacchio nei versi latini di Alessandro Zappata*, in «Anecdota. Quaderni della Biblioteca L. A. Muratori-Comacchio», XVI, 1-2, 2006-2007.

## Nexus externi 
* Alexander Zappata in *WorldCat*
* Alexander Zappata in VIAF

Categoria:Auctores Latini recentiores
Categoria:Poetae Latini Italiae
Categoria:Alumni Universitatis Bononiensis
Categoria:Certamen Hoeufftianum
Franciscus Stanco

**Franciscus Stanco** (Italianice *Francesco Stanco*) fuit Italicus socius Societatis Sancti Francisci Salesii scriptorque Latinus. Anno 1935, *Epitome di cultura fascista* edidit, librum Latinum contra titulum Italianum, qui ad usum hominum doctrinae studiosorum de fascismi ideologiaeque historia narrat. Ideo anno, actorum diurnorum existimationes de eius libro commemorant eum "professorem" esse, quo titulo gymnasii magistri Italiae vocati sunt.

## Notae
## Nexus externi 
*Textus *Epitome di cultura fascista.*

Categoria:Auctores Latini recentiores
Categoria:Scriptores Italiae
Categoria:Salesiani
Alphonsus Maria Casoli

**Alphonsus** (Italice *Alfonso*) **Maria Casoli**, die  21 Iulii anno 1867 Mutinae natus et die 20 Februarii anno 1923 Augustae Taurinorum mortuus, fuit Iesuita, paedagogus, poeta et scriptor Italicus et Latinus.

Universitatis Patavinae alumnus, in linguas classicas docebat; Instituti Leonis XIII Mediolanensis rector fuit. Carmina eius octo in certamine Hoeufftiano laude ornata sunt, quorum notissimum est *Mater Iesu et mater Iudae*.

## Opera
### Oratio soluta
* Anime sane, ossia la guerra d'Abissinia: racconto storico, Romae: Civiltà Cattolica, 1917 (fabula romanica Italiana)
* Il cardinale Sforza Pallavicino e la repubblica di Venezia, Romae: Civiltà cattolica, 1900
* Il p. Paolo Segneri, le sue missioni nel territorio di Brescia e la Repubblica di Venezia: da documenti inediti (1676), Romae: Tip. A. Befani, 1902
### Carmina
*Ad conventum Hagensem de publica Pace; carmen praemio aureo ornatum in certamine poetico, Amstelodami: apud Io. Mullerum, 1908
*Lyricorum liber, Mutinae: impensis D. Cavallotti: typis Vincentii et nep., 1922
*De agrorum cultura fovenda ad italos; carmen in certamine poetico Hoeufftiano magna laude ornatum, Amstelodami: Apud Io. Mullerum, 1910
*De regicidio ulyssiponensi; carmen in certamine poetico Hoeufftiano magna laude ornatum, Amstelodami: Apud Io. Mullerum, 1909
*Ecloga novissima; carmen in certamine poetico Hoeufftiano magna laude ornatum, Amstelodami: edidit Academia Regia disciplinarum Nederlandica, 1922
*Lirycorum liber alter, Mutinae: Typis Vincentii et Nep., 1930
*Pacis augurium; carmen Alphonsi Mariae Casoli Mutinensis in certamine poetico hoeufftiano praemio aureo ornatum, Amstelodami: Apud Io. Mullerum, 1915
*Reliquie poetiche: raccolta postuma, Mutinae: Libr. Ed. Vincenzi, 1930

## Nexus externi 
Categoria:Auctores Latini recentiores
Categoria:Auctores Italiani
Categoria:Poetae Latini Italiae
Categoria:Scriptores Italiae
Categoria:Alumni Universitatis Patavinae
Categoria:Certamen Hoeufftianum
Categoria:Iesuitae
Alafridius Bartoli

**Alafridius** (Italice *Alfredo*) **Bartoli**, 21 Novembris anno 1872 in *Le Piastre* vico Pistorii natus et die 28 Ianuarii 1954 Florentiae mortuus, fuit interpres Latino-Italianus, poeta Latinus. Α sacerdote catholico educatus, postea Universitatis Senarum alumnus, Vergilium Varronem Ciceronem Italice vertebat; in ludis litterarum variis necnon in Universitate Melitensi linguas classicas docebat. carmina Bartoli duodecies in certamine Hoeufftiano laude ornata sunt. Alterum certamen poeticum, Certamen Locrense, Locris instituit. Necnon oratione soluta Latine scripsit.

## Opera
* *Andreius sive de axe explorando*, Senae Iuliae, Tip. S. Bernardino, 1898.
* *Malinconie*, Grosseto, Tipografia dell'Ombrone, 1898.
* *La Lingua e la metrica di Virgilio*, Pistorii, G. Flori, 1899.
* *Lira poliglotta*, Pistorii, G. Flori, 1899.
* *Extremum votum.* *Carmen*, Amstelodami, apud Io. Mullerum, 1900.
*''Voci dell'anima*, Florentiae, Bernardo Seeber Edit., 1905.
* *Apud Horatium coena. Carmen*, Amstelodami, apud Io. Mullerum, 1905.
* Varrone, *La vita dei campi*, Versione di A. Bartoli, Mediolani, Notari, 1930.
* Cicerone, *La divinazione*; *Il fato*, Versione di A. Bartoli, Mediolani, Notari, 1931.
* Virgilio, *Eneide*, Versione in prosa con introduzione a cura di A. Bartoli, 12 voll., Mediolani, C. Signorelli, 1934-35.

## Bibliographia
* V. Ragazzini, *Un erede del Pascoli latino: Alfredo Bartoli*, Augustae Taurinorum, SEI, 1930 (estr.).
* I. Morabito, *Il latinista Alfredo Bartoli*, in: «Humanistica Lovaniensia», XXVIII (1979), pp. 302-327 (Google libri)
* A. Di Stefano, *Un inedito libro autobiografico di Alfredo Bartoli*, in: *La poesia latina nell'area dello Stretto fra Ottocento e Novecento'', Atti del Convegno di Messina 20-21 ottobre 2000, Messina, Centro interdipartimentale di studi umanistici, 2006, pp. 293-310.

## Notae
## Nexus externi 
Categoria:Auctores Latini recentiores
Categoria:Poetae Latini Italiae
Categoria:Interpretes Latino-Italiani
Categoria:Certamen Hoeufftianum
Categoria:Alumni Universitatis Senarum
Categoria:Professores Universitatis Melitensis
Iacobus Ioannes Hartman

**Iacobus Ioannes** (Nederlandice *Jacobus Johannes*) **Hartman**, die 14 Februarii anno 1851 in  *Blankenham* vico Transisalaniae natus et die 29 Ianuarii anno 1924 Lugduni Batavorum mortuus, fuit philologus Nederlandicus et poeta Latinus.

Academiae Lugduno-Batavae alumnus, ibique ab anno 1891 docebat, anno 1907—1908 rector Academiae fuit. De multis auctoribus Graecis et Romanis disseruit. Hartmanis poemata septies in Certamine Hoeufftiano laude ornata sunt. 

## Opera selecta
* *Studia critica in Luciani opera.* 1877 (Textus)
* *Studia Antiphontea.* 1882
* *Analecta Xenophontea.* 1889
* *De Phaedri Fabulis commentatio.* 1890
* *De literarum veterum amicis et inimicis.* (De vrienden en vijanden van de klassieke letteren). 1891
* *De Horatio poeta.* 1891 (Textus)
* *De Terentio et Donato commentatio.* 1895 (Textus)
* *Analecta Tacitea.* 1905 (Textus)
* *De Ovidio poeta commentatio.* 1905
* *De Avondzon des Heidendoms. Het leven en werken van den wijze van Chaeronea.* 1910 (Textus)
* *Flos delibatus Elegiae Romanae*. 1911 (Textus)
* *Beatus ille. Een boek voor iedereen over Horatius.* 1913
* *De Plutarcho scriptore et philosopho.* 1916 (Textus)
* *Honderd jaar geestelijk leven in den Romeinschen Keizertijd.* 1918
* *Nagelaten Geschriften.* 1926 (a K.H.E. de Jong scriptum, cum Vita)

## Bibliographia
* Petrus Damsté: *Prof. Dr. J. J. Hartman †*. In: Jaarboekje voor Geschiedenis en Oudheidkunde van Leiden en Rijnland. P. J. Mulder, Lugduni Batavorum, 1926
* A. Kluyver: *Levensbericht J. J. Hartman*. In: Jaarboek van de Koninklijke Akademie van Wetenschappen te Amsterdam 1924-1925. Amstelodami, pp. 55–84

## Nexus externi 
* De Hartman in *Biografisch Portaal van Nederland*
* Hartman in *WorldCat*

Categoria:Auctores Latini recentiores
Categoria:Poetae Latini Nederlandiae
Categoria:Philologi Nederlandiae
Categoria:Alumni Academiae Lugduno-Batavae
Categoria:Certamen Hoeufftianum
Ioannes Baptista Pigato

**Ioannes Baptista** (Italiane *Giovanni Battista*) **Pigato**, Masone die 20 Iulii anno 1910 natus et Novi Comi 3 Maii 1976 mortuus, fuit sacerdos (e ) et paedagogus Italicus, poeta Latinus.

Inter patres a Somascha ab anno 1927, sacerdos ab anno 1933 creatus est. In Universitate Catholica Mediolanensi et in Universitate Genuensi eruditus est. Bello orbis terrarum altero aestuante in Albania et in Russia sacerdotis exercitus munere fungebatur; medalias accepit, nam in Russia mense Ianuario anno 1943 multos milites vulneratos et gelu affectos ab igne detraxit. Multis in ludis litterarum et in Universitate Catholica Mediolanensi linguam Latinam docebat; carmina eius sexies in certamine Hoeufftiano laude ornata sunt. In Somascha, ubi ordinis eius sedes est, sepultus est.

## Bibliografia 
* P. Marco Tentorio, *Padre Giovanni Battista Pigato*, Novi Comi: Graficop, 1981
**Padre Giovanni Battista Pigato, "Pax in Bello" - Diario di un Cappellano Militare (Fronte russo: 1942–1943)*, Novi Comi, Edizione Grafica Comense

## Nexus externi 
* Salvatore Ganci, «Epitaffio per un maestro», in: Trucioli savonesi n. 237.

Categoria:Alumni Universitatis Patavinae
Categoria:Alumni Universitatis Catholicae Sacri Cordis Iesu
Categoria:Alumni Universitatis Genuensis
Categoria:Auctores Latini recentiores
Categoria:Certamen Hoeufftianum
Categoria:Poetae Latini Italiae
America Russica

[thumb|[Vexillum Societatis Russicae et Americanae.]]
thumb|Tabula Americae Russicae anni 1860.
**America Russica** fuit colonia Imperii Russici annis ab 1772 ad 1867, quae in terris Alascanis et insulis Aleutiis consistebat, et a Societate Russica et Americana societate mercatoria administrabatur. Russia Alascam in suam dicionem anno 1772 redegit. Colonia autem lucrum non dabat. Idcirco anno 1867 Imperium Russicum Alascam Civitatibus Foederatibus vendidit.

Caput coloniae fuit urbs Novo-Archangelscensis.

Memoria Russica in Alasca non dum exstincta est: aliquot indigenae Aleutiarum Christianismum Orthodoxum iam profitentur.

## Praefecti Americae Russicae 
* Alexander Baranov
* Leontius Hagemeister
* Simon Ianovski
* Matthaeus Muraviev
* Petrus Čistiakov
* Ferdinandus Wrangel
* Ioannes Kupreianov
* Adolfus Etholén
* Michael Tebenkov
* Nicolaus Rosenberg
* Alexander Rudakov
* Stephanus Voievodski
* Ioannes Furuhjelm
* Demetrius Maksutov

## Bibliographia
* История Русской Америки, 1732—1867 : В 3 т. : Монография / Под общ. ред. Н. Н. Болховитинова; Рос. акад. наук. Ин-т всеобщ. истории. — М. : Междунар. отношения, 1997.

Categoria:America Russica
Categoria:Historia Civitatum Foederatarum
Categoria:Imperium Russicum
Isidorus Isaacus Rabi

**Isidorus Isaacus Rabi** (natus Rimanovae in Galicia die 29 Iulii 1898; mortuus Novi Eboraci die 11 Ianuarii 1988) fuit physicus Americanus ex Imperio Austro-Hungarico oriundus.

Alma mater eius Universitas Cornelliana fuit; deinde anno 1927 ex Universitate Columbiae doctoratum acquisivit. Ab anno 1940 socius scientificus apud Institutum Technologiae Massachusettense studio radarico operam dedit. Anno 1944, praemium Nobelianum physicae accepit studio resonantiae magneticae nuclearis.

Incepti Manhattensis particeps fuit. Post secundum bellum mundanum munere legati apud UNESCO functus est, et in creatione CERN anno 1952 operam navavit.

## Notae 
## Nexus externi 
*De Isidore Isaaco Rabi

Categoria:Alumni Universitatis Columbiae
Categoria:Alumni Universitatis Cornellianae
Categoria:Physici Civitatum Foederatarum
Categoria:Praemium Nobelianum Physicae
Ioannes Baptista Pighi

**Ioannes Baptista Pighius** (Italiane *Giovanni Battista Pighi*), Veronae die 1 Maii 1898 natus ibidemque 7 Maii 1978 mortuus, fuit philologus Italicus et poeta Latinus.

In Universitate Patavina et in Universitate Catholica Mediolanensi eruditus est; ab anno 1946 professor Universitatis Bononiensis. Linguas classicas necnon Sanskritam studebat; de Ammiano Marcellino, Catullo, Ovidio, de epistolis Alagherii et Ioannis de Virgilio tractabat. Ioannis Pascoli opera Latina edidit. Sua carmina ter certamine Hoeufftiano laude ornata sunt. Necnon Italica carmina componebat.

## Opera
* *Studia ammianea : annotationes criticae et grammaticae in Ammianum Marcellinum, scripsit Ioannes Baptista Pighius*, Mediolani: Società editrice Vita e pensiero, 1935
* *Nuovi studi ammianei*, Mediolani: E. Calamandrei & C., 1936
* *De ludis saecularibus populi Romani Quiritium : libri sex*, Mediolani: Vita e pensiero, 1941
* *Lyra romana: lyricorum carminum latinorum reliquiae, collegit Ioannes Baptista Pighi*, 2 voll. (Vol. I: *Carmina sacra*; Vol. II: *Carmina popularia*); Comi; Mediolani: in aedibus C. Marzorati, 1944-1946
* ''I ritmi e i metri della poesia latina : con particolare riguardo all'uso di Catullo e d'Orazio*, Bressiciae : La scuola, 1958
* *Catullo veronese: prolegomeni, testo critico e traduzione*, 3 voll. (Vol. I: *Prolegomeni al Catullo Veronese*; Vol. II: *Catulli Veronensis liber*; Vol. III: *Il libro di Catullo Veronese*), Veronae : Cassa di risparmio di Verona, Vicenza e Belluno, 1961
* *La corrispondenza di Dante e Giovanni del Virgilio e l'ecloga di Giovanni al Mussato* (Nuova edizione al testo, versione e commento a cura di Giuseppe Albini, 1903), Bononiae: Zanichelli, 1965
* *La religione romana'', Augustae Taurinorum: Bottega d'Erasmo, 1967
* *Storia della lingua latina; La metrica latina* (In: *Enciclopedia classica*, Vol. VI), Augustae Taurinorum : SEI, 1968
* *Publii Ovidii Nasonis Fastorum libri, recensuit Ioannes Baptista Pighi*, 2 voll. (Vol I: Liber primus ad Germanicum Caes. ; Libri sex ad Caesarem Augustum; Vol. II: Annotationes ; quibus addita sunt Varronianae Verrianaeque doctrinae fragmenta ; M. Verri Flacci fastorum Praenestinorum reliquiae; Ephemerides anni iuliani a ianuario ad iunium; Fasti annales Ovidiani), Collana Corpus scriptorum Latinorum Paravianum, Aug. Taurinorum (etc.) : in aedibus Io. Bapt. Paraviae, 1973
* *Il libro di Gaio Valerio Catullo e i frammenti dei "poeti nuovi"*, Collana Classici latini, Augustae Taurinorum: UTET, 1974, ISBN 88-02-01688-7, ISBN 88-02-05049-X
* *Scritti pascolano* (edizione postuma pubblicata a cura di Alfonso Traina), Romae : Edizioni dell'Ateneo, 1980
* *La Preghiera Romana*, Victrix Edizioni
* *La Poesia Romana*, Victrix Edizioni
* *La Religione Romana*, Victrix Edizioni

## Nexus externi 
Categoria:Alumni Universitatis Catholicae Sacri Cordis Iesu
Categoria:Alumni Universitatis Patavinae
Categoria:Auctores Latini recentiores
Categoria:Auctores Italiani
Categoria:Certamen Hoeufftianum
Categoria:Poetae Italiae
Categoria:Poetae Latini Italiae
Categoria:Philologi Italiae
Categoria:Professores Universitatis Bononiensis
Fibra alimentaria

[thumb|[fructus|Fructibus, oleribus, et frumentis plurae fibrae alimentariae sunt.]]
**Fibrae alimentariae** sunt cibi partes, quae ope enzymorum digestionis conficere non possunt. Intra nutrimenta complurae fibrae alimentariae inveniri queant. Valetudinis integrae alimenta, quae fibras continent, momentum maius habent.

* Apparatus digestorius
* Salus
* Valetudo publica

## Nexus externi 
* *mayoclinic*: de fibris alimentariis 

Categoria:Alimenta
!
De Christiana expeditione apud Sinas

thumb|*De Christiana Expeditione apud Sinas* (Augustae Vindelicorum: 1615).
***De Christiana expeditione apud Sinas suscepta ab Societate Jesu*** est liber in manuscripto Italiano positus, quem exaravit Matthaeus Ricci, Iesuita maximi momenti ad Sinas missus, a Nicolao Trigautio (1577–1628) collega suo amplificatum et in linguam Latinam versum. Qui liber anno 1615 Augustae Vindelicorum primum in lucem editus est.

Liber inscribitur *De Christiana expeditione apud sinas suscepta ab Societate Jesu. Ex P. Matthaei Riccii eiusdem Societatis commentariis Libri V: Ad S.D.N. Paulum V. In Quibus Sinensis Regni mores, leges, atque instituta, & novae illius Ecclesiae difficillima primordia accurate & summa fide describuntur. *Ut ostenditur, opus conspectum geographiae, civilitatis, culturae, philosophiae Sinarum aetatis Mingensis continuit ingressumque Christianitatis in Sinas descripsit (praecipue, opus Riccii ipsius aliorumque Iesuitarum). Liber concipiebat id quo pacto Christianitas in solo Sinensi plantanda esset: consilium accomodationis, cuius asseclae ferebant fieri posse, ut doctrina Christiana cum Confucianismo in concentum redigatur. Quibusdam mutationibus, haec consilia missionarios societatis Iesu in Sinas ducere perrexerunt.

Opus primum scribebatur in Europa ab auctore quodam, qui Sinensium lingua non modo omnino callebat et de cultura Sinensi sermocinari poterat, verumetiam in Sinis peregrinabatur. Opus Riccii et Trigault admodum inclaruit, saltem sedecies edebatur in compluribus linguis Europaeis, decenniis post suam primam editionem.

## Notae
Categoria:Libri historici
Categoria:Litterae Latinae Renascentes
Categoria:Litterae Latine versae
Categoria:Scripta 1615
Cocoretsium

[thumb|Cocoretsium in [Serbia seu Macedonia cum vino rubro inlatum]]
[thumb|Agnus nuper mactatus (ultra) et cocoretsium (citra) domi in insula [Paros|Paro die Paschali assantur]]
**Cocoretsium** vel litteris Graecis κοκορέτσι est ferculum agninum in Graecia Turciaque et paeninsula Balcanica paratum. Exta agnina in veru componuntur, intestinis involvuntur, eodem tempore quo ipsa caro assatur. Graeci hodierni hoc ferculum aut ante carnem agninam, aut eodem tempore, die Paschali inferre solent; Turci autem per annum omnem tamquam cibum viarium comedunt. Graeci mediaevales simili modo viscera agnina et haedina coquebant. 

Ferculum Albanice *kukureci*, Serbice кукурек, Turcice *kokoreç* appellatur.

## Notae 
## Bibliographia 
[thumb|[Cibus viarius Turcicus: Cocoretsium Constantinopoli in urbe assatur]]
; Fontes antiqui
* Euphro, *Fratres* fr. 1.32 (Kassel et Austin, *PCG* vol. 5)  380b (χορδής όβελίcκους)
* Mnesimachus, *Hippotrophus* fr. 4.12 (Kassel et Austin, *PCG* vol. 7)  402f (cπλάγχν' όπτᾶται, χναυμ' ἥρπαcται)

; Recentiora
* Vilma Chantiles, *Food of Greece: Cooking, Folkways, and Travel in the Mainland and Islands of Greece* (1992. ISBN 0671750968) p. 165
* Diane Kochilas, *The Glorious Foods of Greece* (Novi Eboraci: William Morrow, 2001) p. 125 ("Greek Easter innards sausage: kokkoretsi")
* Phaidon I. Koukoules, *Βυζαντινών βίος και πολιτισμός* vol. 5 (Athenis, 1952) pp. 56–57
* Lyn Ward, "Street Food: Kokoreç - a delicacy for offal lovers" in *Fethiya Times* (26 Novembris 2021)

## Nexus externi 
* Aglaia Kremezi, "Kokoretsi and other Greek Easter Delicacies" (Septembri 2016)

Categoria:Fercula vervecina
Categoria:Fercula paschalia
Categoria:Fercula e visceribus
Categoria:Ars coquinaria Graeca
Categoria:Ars coquinaria Turcica
Categoria:Ars coquinaria Albanica
Categoria:Ars coquinaria Serbica
Magiritsa

[thumb|Magiritsa [sabbatum Sanctum|sabbato sancto in insula Paro parata]]
**Magiritsa**, vel litteris Graecis μαγειρίτσα (a μαγειρεία 'ars coquinaria'), est potagium e visceribus agninis confectum, quod Graeci Cypriotaeque sabbato sancto parare et post mediam noctem ad ieiunium solvendum sorbere solent. Per consuetudinem e partibus internis fit eiusdem agni cuius caro cena Paschali comeditur.

Iusculum praeparari licet e capite agnino. Intestinum tenue, iecur, cor, pulmones agnini colluuntur, breviter bulliantur, minutim consecantur. Omnia cum cepis friguntur. Lactucae cum anetho sive et petroselino adduntur. Iusculum iam paratum infunditur cum sale et pipere. Omne coquitur, oryza tardius addita. Salsa ovorum e lemonio ultimo tempore in iuscellum immiscetur.

## Bibliographia 
thumb|upright=0.8|Magiritsa cum pane inlata
* Aspasia Angelikopoulu, Jorgos Monemvasitis, *Griechische Küche* (Lithografico Kentro, ISBN 960-7436-12-1) p. 70
* Georgina Hayden, *Taverna: recipes from a Cypriot kitchen* (Novi Eboraci: Random House, 2019) 
* Marianthi Milona, *Griechenland. Griechische Spezialitäten* (Fracofurti: Könemann, 2001. ISBN 3-8290-7422-0) p. 191
* Rena Salaman, *Greek Food*. Nova ed. (Londinii: Harper Collins, 1993) pp. 26, 66-67 ("mayiritsa")

* Patsas

Categoria:Ars coquinaria Cypria
Categoria:Ars coquinaria Graeca
Categoria:Fercula e visceribus
Categoria:Fercula paschalia
Categoria:Fercula vervecina
Categoria:Potagia
Patsas

[thumb|*Patsas* ([potagium ex omaso) cum  et aceto ex allio iuxta cervesiam et panem in popina Graeca inlatus]]
**Patsas**, litteris Graecis πατσάς (m.) sive interdum πατσάς σούπα, Albanice *paçe plënci* vel *paçe plëndësi*, Hungarice Transsilvaniae *pacalleves*, est potagium ex omaso (aut vervecino aut porcino) in Graecia et Albania confectum. Mediis urbibus frequentatissimis (praesertim Thessalonicae, Athenis, Piraei) in popinis plebeis loco ientaculi inferri solet, recentius quidem iuvenibus bibulis ad crapulam medendam propositus.

[thumb|[Gastronomia Piraeensis: *Patsas* cum  et aceto ex octopode (uzo et tyrocautera antea inlatis) apud popinam *Το Στέκι του Αρτέμη* Piraei propositus]]
Nomen e Turcico *paça* ("pes vervecinus") mutuatur: ferculum olim e pedibus omasoque vervecinis factum, in Turcia recentius e pedibus tantum, in Graecia ex omaso pedibusque aut porcinis aut vervecinis paratur. Omasa colluta pedesque adusti bulliantur, exsiccantur, in aqua frigida immerguntur, sale insperso, tresque vel plures horas coquuntur. Ossa pedum exsecantur et reiiciuntur. Iusculum ita confectum calidum tenetur ut cito inferatur. Comedentes ipsi sale, , aceto ex allio (licet aceto e polypis) accommodant.

[thumb|upright=1.5|[Gastronomia Transsilvanica: *Pacalleves* cum capsico  iuxta cervesiam Timișoreanam in ganea cibi prompti praebitum]]
Eleutherius Mpaphiades e Constantinopoli refugus patsadem primus omnium in Graecia venditavisse fertur in thermopolio a se Thessalonicae annis 1920 condito. Operarii qui circa mercatum urbanum iam nocte laborabant, ientaculo nutritivo egens, ibi a principio, mox et Athenis, avide sorbebant. Tale thermopolium Neograece πατσατζιδικό *patsatzidicum* appellatur.

## Notae 
## Bibliographia 
* Diane Kochilas, *The Glorious Foods of Greece* (Novi Eboraci: William Morrow, 2001) p. 224
* 

* Iuscellum omasorum
* Omasa modo Cadomensi

Categoria:Ars coquinaria Albanica
Categoria:Cibus promptus
Categoria:Gastronomia Atheniensis
Categoria:Gastronomia Piraeensis
Categoria:Gastronomia Thessalonicensis
Categoria:Gastronomia Transsilvanica
Categoria:Fercula bubula
Categoria:Fercula ex omasis
Categoria:Fercula vervecina
Categoria:Potagia
Conus deiectionis

[thumb|Conus deiectionis in [Pyrenaeis Franciae]]
**Conus deiectionis** est conformatio terrestris, quae ab amnibus variis. i.e. fluminibus vel cursibus aquariis temporalibus, per pharangia et saltus fluentes, formatur hoc loco, ubi e montibus vel e planitie elata amnis in loca plana vel in vallem latam exit; ibi sedimenta alluvialia ab amne deiecta conglomerantur et conum dimidiatum formant.

[thumb|left|Conus deiectionis 60 [chiliometrum|chm longitudinis in Takla Makan deserto sub  montibus Cunlunensibus (Turcestania Sinensis)]]
Non solum in Tellure, sed et in Marte planeta coni deiectionis inventi sunt, quibus aqua liquida probatur quondam hic fuisse, necnon in Titane, ubi flumina methani et ethani fluunt.

## Notae
## Nexus externi
* *Britannica*
* *Encyclopaedia Russica magna*

Categoria:Conformationes terrestres
Categoria:Sedimentologia
Categoria:Flumina
Lingua Sundana

**Lingua Sundana** est lingua Austronesica (gregis Malaico-Polynesicae), qua Sunda populus, partem occidenatalem Iavae insulae incolens, utitur; hi sunt populi Indonesiae 15%. Locutores linguae Sundanae plus quam 40&thinsp;000&thinsp;000 sunt. Lingua est agglutinativa. Scriptura Sundana diu in usu erat, nunc litteris Latinis plerunque lingua Sundana scribitur.

## Notae
## Bibliographia
* Rigg, Jonathan (1862). A *Dictionary of the Sunda Language of Java*. Batavia: Lange & Co.
* Blust, Robert (2013). The Austronesian languages. Asia-Pacific Linguistics 8 (revised ed.). Camberrae

Categoria:Linguae agglutinativae
Categoria:Linguae Indonesiae
Categoria:Linguae Malaico-Polynesicae
Categoria:Iava
Agnes Marshall

**Agnes Bertha Marshall** ( in Essexia die 24 Augusti 1855 nata; mortua ad Pinner Middelsexiae die 29 Iulii 1905) fuit coqua etpraeceptrix artis coquinariae.

Filia Ioannis Smith rationarii, artem coquinariam Lutetiae et Vindobonae didicisse dicitur. Scholam huius artis (*Marshall School of Cookery*) Londinii cum marito anno 1883 condidit. Illa ibi docebat, contiones valde frequentatas tenebat, instrumenta domestica venditabat, libros a se scriptas divulgabat. Inventiones plures de confectione glaciei edibilis proposuit, de qua re *The Book of Ices* anno 1885, *Fancy Ices* 1894 edidit. 

## Scripta 
[thumb|Machina [glacies edibilis|glaciei edibilis faciendae ab Agnete Marshall venditatae]]
* 1885 : *The Book of Ices*. Londinii Textus priscus; editio aucta
* 1888 : ''Mrs. A.B. Marshall's Cookery Book*. Londinii Textus; aliud exemplar
* 1891 : *Mrs. A.B. Marshall's Larger Cookery Book of Extra Recipes*. Londinii Textus
* 1894 : *Fancy Ices*. Londinii Textus

; Eruditio
* "Agnès B. Marshall, the queen of ice" in *Les Cahiers de la gastronomie* n° 20 (2014?)
* Elizabeth David, *Harvest of the cold months: the social history of ice and ices*. 1994
* Robin Weir, "Marshall [née Smith], Agnes Bertha (1855–1905)" in 
* Robin Weir et al., *Mrs Marshall: the greatest Victorian ice cream maker*. 1998

## Nexus externi 
* "I simply *must* be her" (2014) apud *Pluot*
* "Fancy Ices: Mrs. Agnes Marshall, Queen of Ices" (2020) apud *Digital Humanities Studio*
* "Mrs A.B. Marshall" apud *London Canal Museum*
* "The 19th-century entrepreneur who pioneered modern ice cream" apud *The Hustle''

Categoria:Nati 1855
Categoria:Mortui 1905
Categoria:Coqui
Categoria:Scriptores de re cibaria
Categoria:Auctores Anglici
Categoria:Praeceptores
Categoria:Artifices Angliae
Momentum

[thumb|In [ludus|ludo *pool,* momentum globuli "cue" in alios globulos transfertur.]]
[thumb|Motus [corpus|corporis corporei.]]
**Momentum**, plenius **momentum lineare** et **momentum translationale**, in mechanica Newtoniana est rei massae et velocitatis opus, quantitas vectoris Euclideani, cui sunt magnitudo et cursus. Licet m esse rei massam et \mathbf{v} esse eius velocitatem (etiam quantitatem vectorialem), tum rei momentum \mathbf{p} est: \mathbf{p} = m \mathbf{v}.

In systemate internationali unitatum, unitas mensurae momenti est chiliogramma-metrum per secundum (chg⋅m/s), quod secundum newtonianum valet.

* Ars kinetica
* Leges motus Newtoni
* Mechanica classica
* Mobile (ars)
* Momentum angulare
* Momentum virium
* Motus
* Unda
* Volatus

## Bibliographia
* Dugas, René. 1988. *A history of mechanics.* Anglice conversus a J. R. Maddox. Novi Eboraci: Dover Publications. ISBN 9780486656328.
* Feynman, Richard P., Robert B. Leighton, Matthew Sands. 2005. *The Feynman lectures on physics, Volume 1: Mainly Mechanics, Radiation, and Heat.* Franciscopoli: Pearson Addison-Wesley. ISBN 978-0805390469.
* Feynman, Richard P., Robert B. Leighton, et Matthew Sands. 2005. *The Feynman lectures on physics, Volume III: Quantum Mechanics.* Novi Eboraci: BasicBooks. ISBN 978-0805390490.
* Feynman, Richard P., Robert B. Leighton, et Matthew Sands. 2006. *The Feynman lectures on physics.* San Francisco: Pearson Addison-Wesley. ISBN 978-0805390476.
* Goldstein, Herbert. 1980. *Classical mechanics,* ed. secunda. Reading Massachusettae: Addison-Wesley Publishing. ISBN 978-0201029185.
* Halliday, David, et Robert Resnic. 2013. *Fundamentals of Physics.* John Wiley & Sons. ISBN 9781118230718.
* Hand, Louis N., et Janet D. Finch. *Analytical Mechanics.* Cantabrigiae: Cambridge University Press.
* Jackson, John David. 1975. *Classical electrodynamics,* ed. secunda. Novi Eboraci: Wiley. ISBN 978-0471431329.
* Jammer, Max. 1999. *Concepts of force: a study in the foundations of dynamics.* Editio facsimile. Mineolae Novi Eboraci: Dover Publications. ISBN 9780486406893.
* Landau, L. D., et E. M. Lifshitz. 2000. *The classical theory of fields.* Editio Anglica, cum emendationibus typis impressa. Ex Russica a Morton Hamermesh conversus, editio quarta. Oxoniae: Butterworth Heinemann. ISBN 9780750627689.
* Rindler, Wolfgang. 1986. *Essential Relativity: Special, general and cosmological,* ed. secuda. Novi Eboraci: Springer. ISBN 978-0387100906.
* Serway, Raymond, et John Jewett. 2003. *Physics for Scientists and Engineers,* ed. sexta. Brooks Cole. ISBN 978-0-534-40842-8.
* Stenger, Victor J. 2000. *Timeless Reality: Symmetry, Simplicity, and Multiple Universes.* Prometheus Books.
* Tipler, Paul. 1998. *Physics for Scientists and Engineers: Vol. 1: Mechanics, Oscillations and Waves, Thermodynamics,* ed. quarta. W. H. Freeman. ISBN 978-1-57259-492-0.
* Tritton, D. J. 2006. *Physical fluid dynamics,* ed. secunda. Oxoniae:: Claredon Press. ISBN 978-0198544937.

## Nexus externi
* "Conservation of momentum." Capitulum in libro interretiali.

Categoria:Mechanica
Categoria:Motio (physica)
Michael Sandel

thumb|Michael Sandel
**Michael Sandel** (natus die 5 Martii 1953) est philosophus Civitatium Foederatarum qui philosophia politica de iustitia et communitariarismo peritus. Ab anno 2008, professor Universitatis Harvardianae est et tnter "homines plus influentes anno 2011" in Re publica popularis Sinarum electus fuit.

Alma mater eius Universitas Brandeis deinde Collegium Balliol, Universitatis Oxoniensis ubi doctorem philosophiae acquisit. Criticam theoria Ioannes Rawls facit et theoriam propriam de iustitia sociali egalitarismi, communitate et bonum communum constituit. Et anno 2018 Praemium principum Asturiarum de scientiis socialibus accepit.

## Operae 
**Liberalism and the Limits of Justice* (anno 1982)
*''Justice, What's the Right Thing to Do?* (anno 2010)
**What Money Can't Buy: The Moral Limits of Markets* (anno 2012)
**The Tyranny of Merit: What Become of the Common Good?'' (anno 2020)

## Notae 
*Meritocratia
*Philosophia Americana
## Nexus externi 
*Situs publicus Michael Sandel (Universitas Harvardiana)

Categoria:Homines vivi
Categoria:Philosophi Civitatum Foederatarum
Categoria:Nati 1953
Litterae elegantiores

**Litterae elegantiores** sive **litterae amoenae** (france: *belles lettres*) opera comprehendit quibus poemata, mythistoriae, novellae, dramata, scripta popularia (didactica) inesse possunt. 

Interdum earum auctores a mundo scientifico idiotae habentur et ludibriose putantur. Tamen id genus tertiam partem omnium divenditorum librum occupat.
## Notae
*Litterae Franciae
Café Frascati (Lutetia)

[thumb|upright=2|Hortus coffeariae Frascati anno 1807 a [Philibertus Ludovicus Debucourt|Philiberto Ludovico Debucourt delineatus (Museum Carnavalet Parisiense)]]
Coffearia nomine ***Café Frascati***, Lutetiae anno 1789 condita est. Garchi quidam glacearius Italus ab anno 1792 dirigebat: illis annis persaepe in litteris commemorata est. Anno 1846 Borel, director popinae *Le Rocher de Cancale* nuncupatae, acquisivit. Coffearia anno 1857 demolita est.

Pasticiarius nomine Félix in eadem insula urbana tabernam suam constituit, nomine "Frascati" et sibi arrogato, qui anno 1836 pasticiarium appellatione *Religieuse* ("religiosa"), anno incerto *Gallicien* ("Gallicanum") ibi primum invenisse fertur.

## Notae 
## Bibliographia 
[thumb|Aula quaedam apud Frascati anno 1800: imago a [Franciscus Courboin|Francisco Courboin picta e libro Octave Uzanne, *Les Modes de Paris* (1898)]]
; Fontes fere coaevi
* 1802 : *A Practical Guide during a Journey from London to Paris*. Londinii: Phillips 
* 1802 : John Dean Paul [?], *Journal of a Party of Pleasure to Paris in the Month of August, 1802*. Londinii: Cadell ; pp. 49-50 versionis Francogallicae
* 1803-1806 : Grimod de la Reynière et al., *Almanach des gourmands* (Lutetiae) vol. 1 (1803) p. 183; vol. 4 (1806) pp. 258-259]
* 1804 : Louis-Marie Prudhomme, ''Miroir de l'ancien et du nouveau Paris, avec treize voyages en vélocifères dans ses environs*. Lutetiae) vol. 2 p. 324
* 1824 : L. E. A. R*** [i.e. Rabier et Batignot], *Soirées de Frascati, ou Mémoires de feu le Cher de St-Fulchrand*. Lutetiae: Constant-Chantpie Textus apud Gallica
* 1837-1843 : Honoré de Balzac, *Illusions perdues* (Lutetiae)
* 1843 : Alexandre Dumas, *Georges* (Lutetiae: Lévy) cap. 6
 
; Eruditio
* Luc Bihl-Willette, *Des tavernes aux bistrots. Une histoire des cafés'' (Lutetiae: L'Âge d'Homme, 1997. ISBN 9782825107737)
* André Castelot, ''L'Histoire à table* (Lutetiae: Plon-Perrin, 1972) pp. 297, 319, 473, 558, 654
* René Héron de Villefosse, *Histoire et géographie gourmandes de Paris* (Lutetiae: Éditions de Paris, 1956) pp. 56, 57, 61, 70, 80, 83
* 
* Octave Uzanne, *La française du siècle : la femme et la mode, métamorphoses de la Parisienne de 1792 à 1892'' (Lutetiae) pp. 31, 37, 39 et alibi

Categoria:Popinae Parisienses
Categoria:Constituta 1789
Gulielmus Augustus Lampadius

**Gulielmus Augustus** vulgo *Wilhelm August* **Lampadius** (natus die 8 Augusti 1772 Hehlen, mortuus die 13 Aprilis 1842 Fribergae) peritus metallorum Germanicus fuit.

## Vita
Annis inter 1785 et 1791 Gottingae pharmaciam ediscebat antequam ibidem  rerum naturalium studiosus fieret. Anno 1783 autem Russiam petivit et anno 1794 professor in Universitate montana Fribergensi declaratus est. Iste vir metallurgiam  e gremio aliarum scientiarum emancipavit et rem vere discendam et explorandam personabat. Anno 1796 disulphidum carbonicum invenit.

Opera haec pepigit: »Handbuch der Hüttenkunde« (editio altera, Gottingae 1817–18, quattuor in tomis cum supplementis usque annum 1826); »Grundriß einer allgemeinen Hüttenkunde« (Gottingae 1827), multas minores symbolas thematibus valde variis chemiae technicae. 

In litteris elegantioribus quoque se produxit, cum opusculum »Reise zu den sieben Schwestern« (Fribergi 1811) in lucem proferri iussit.

## Nexus externi
*Fontes apud DDB
*Vicifontes
*Dietrich, Richard, "Lampadius, Wilhelm August" apud: Neue Deutsche Biographie 13 (1982), p. 456-457 (hic in interreti)
## Notae
Multi initus et multi exitus

**Multi initus et multi exitus** sive **MIMO** (ex Anglico nomine *multiple-input and multiple-output*) est ratio augendae mensurae vinculi radiophonici, qua propagatio multivia fit utilis multitudine antennarum transmittentium et recipientium., iam necessaria normis colloquii filis expertis, e.g. IEEE 802.11n (Wi-Fi 4), IEEE 802.11ac (Wi-Fi 5), HSPA+ (3G), WiMAX, et LTE. Recentius usurpatur in colloquium per lineam vim ducentem ubi assunt fila tria secundum normam ITU G.hn et postulatum HomePlug AV2.

Olim "MIMO" vocabulo indicabantur omnes usus multarum antennarum in transmittendo recipiendoque, in recenti autem usu attinet ad rationem unicam per unam canalem radiophonicam plurium signorum transmittendorum propagationis multiviae usu. Cum ipsa multitudo viarum sit digna cogitatu, gratia multiplexionis orthogonalis frequentiis divisis augeri potest mensura datorum.  Ratio multorum inituum et multorum exituum penitus distat ab antennis sollertibus quae signorum singulorum actum aptant, ut in effictione radiorum et in diversitate antennarum.

## Notae
Categoria:Ingeniaria moderationis
Lutra (Glanis)

**Lutra** est amnis influens a dextra Glanis in Rhenania et Palatinatu, terra Germaniae, 39.4 km longus, qui in Silva Palatinata oritur, Vallem Lutram perfluit, inde ad Glanem tendit per Montes Palatinatus Borealis. Theodisce vocatur quoque *Waldlauter* ("Lutra Silvestris") ut a Lutra altera in Palatinatu meridionali sita (*Wieslauter*) distinguatur.

## Geographia 
Oritur Lutra fluvius circa 3 km in orientalem et australem partem a Caesarea Lutra, non longe a Via Terrae&nbsp;504, altitudine 249 m super  mare, ex *Lauterspring* ("Fons Lutrae") in fontibus, quibus nomen est Hungerbrunnen. Inde apud Viam 504 in aquilonem currens in urbem Caesaream Lutram venit, quam fossis cohibita plerumque subterraneis percurrit. In Hortis Caesareae Lutrae est stagnum facticium, quo ex fonte "Lutra Nova" Hortum Pistrini Novi transit. Lutra sub terram ducta cum Lutra Nova confluit ad fines boreales urbis in purgatorio aquae, unde maxime in septentrionem et occidentem tendit per Otterbach, Katzweiler, Hirschhorn/Pfalz, Untersulzbach, Olsbrücken, Kreimbach-Kaulbach, Lupi Petram, Oberweiler-Tiefenbach, Heinzenhausen et Lohnweiler, donec Anguli Lutrae – cui nomen a fluvio ducitur –  159 m super mare miscetur a dextra Glani.

In cursu 39,4&nbsp;km longo Lutra per intervallum 90 m cadit, quo declinatio media 2,3 millesimarum redditur, aquas de pelve hydrographica 275,649&nbsp;km² per Glanem, Navam Rhenumque ducens in Mare Germanicum.

### Influentes 
Lutrae longissimum flumen influens est Eselsbach, 12,3&nbsp;km longum, cum Mooslauter, 10,3&nbsp;km longum, maximam pelvem hydrographicam (50,517&nbsp;km²) habeat.
Hic memorantur in ordine ex fonte in exitum amnes influentes Lutrae, qui ex procuratione aquarum Rhenaniae et Palatinatus ducuntur, cum orographica situ exitus, longitudine, magnitudine pelvis hydrographicae, altitudine exitus

Circa aquae purgatorium, id est inter Caesaream Lutram et Otterbach, pars fluminis est naturae restituta.

## Infrastructura 
Valles Lutra a septentrione Caesareae Lutrae est vasta et pratis agrisque plena, clausa B&nbsp;270 et Via Vallis Lutrae, quae uno spatio a Caesarea Lutra ad Angulum Lutrae ducit. Semel quotannis (ineunte Augusto) interdicitur Valles Lutra per horas 9:00 – 18:00 machinis se moventibus ut libero commeatu birotarii, tabularii, pedestres, etc. fruantur.

## Notae 
Categoria:Flumina Germaniae
Categoria:Systema Rheni fluvii
Categoria:Rhenania et Palatinatus
Ross Scaife

**Allen Ross Scaife** (Fridericoburgi in Virginia die 31 Martii 1960 natus; mortuus Lexintoniae in Kentuckia die 15 Martii 2008) fuit professor litterarum elegantiorum et rerum gestarum antiquarum.

## De vita 
Illo pater Gulielmus, mater Sylvia Scaife fuerunt. Natus est anno 1960 Fridericoburgi in Virginia. et tres filios habebant: Lincoln (1991–), Adrain (1994–), Russell (1998–).

Inter virtutes quas coluit, Scaife horatus est ut libri aperte et gratis in lucem ederentur. Speravit fore ut per technologias numerorum et rete universale scripta academica quam maxime possint devulgarentur. Favit etiam ut homines una operam darent, et multum auxilium in consilia sicut Suda On Line creanda dedit.

Post annum 2005, rector fuit sui Collaboratory for Research in Computing for Humanities quod in Universitate Kentuckiana agitur. Curavit ad accuratissime numeralia photographemata facienda illius Venetii A, codicis Homerii Iliadis saeculo decimo manu scripto qui Venetiis in Bibliotheca Marciana reperitur. Curavit etiam ad novas scientias et artes excogendas quibus volumina papyri legerentur haud evoluta.

Sua opera et gesta hodie valent apud eruditos qui operam in operibus numerale devulgandis et recensendis dent.

## Opera selecta 
* Scaife, A.R., *Herodotus on the evolution of Lydia*, UTexas M.A. Report 1983.
* Scaife, A.R., "The argument of III.84", *AAPhA* (1988), p. 25
* Scaife, A. R., "Accounts for taxes on beer and natron. P. Austin inv. 34", *ZPE* LXXI (1988): 105–109.
* Scaife, R., "Alexander i in the Histories of Herodot", *Hermes* CXVII (1989).129–37.
* Scaife, A. R., *The Kypria and its Early Reception*, UTexas Ph.D. thesis 1990.
* Scaife, R., "From kottabos to war in Aristophanes' Acharnians", *GRBS* 33 (1992): 25–35.
* Scaife, A. R., "Ritual and persuasion in the house of Ischomachus", *CJ* 90.3 (1994–1995): 225–32.
* Scaife, R., "The Kypria and its early reception", *ClAnt* 14.1 (1995): 164–191.
* Scaife, R., & Bonefas S., *Diotima: materials for the study of women and gender in the ancient world* (1995-). Textus apud *Stoa.*
* Scaife, A. R., "Protagorean frames of reference in Thucydides", *AHB* 10.1 (1996): 31–37.
* Scaife, R., R. Finkel, W. Hutton, D. Whitehead, et al. *Suda Online: Byzantine Lexicography* (1998-). Textus apud *Stoa.*
* Scaife, R. & Porter, D., "Tools for Collaborative Editing" (2006). Available ['http://wiki.digitalclassicist.org/OSCE_Scaife_Paper hic.]
* Scaife, R., et al. "Directions for the Future" (2007). Quaedam res.

## Notae 
## Nexus externi 
* "Ross Scaife at the Database of Classical Scholars."
* Laudatio a Dot Porter scripta.
* Laudatio in *Fredericksburg Free Lance-Star.*
* Laudatio in *Lexington Herald.*
* Laudatio in *Kentucky Kernel.*
* Collaboratory for Research in Computing for Humanities.
* *Digital Classicist.*
* "Changing the Center of Gravity."
* *Digital Medievalist* 4 (2008).
* *Digital Humanities Quarterly* 3.1 (2009).

Categoria:Professores Universitatis Kentuckiensis